Alfonso Leng

Alfonso Leng Haygus () var ein chilensk postromantisk komponist og tannlækjar. Komponisten Carmela Mackenna var tanta hans.

 Biografi 

Alfonso Leng vart fødd i Santiago. Han vart kjend for å komponera det fyrste viktige symfoniske verket i chilensk tradisjon, «La Muerte de Alsino» (1922). Dette er eit symfonisk dikt inspirert av ein roman av den chilenske forfattaren Pedro Prado. Alfonso Leng komponerte i tillegg ei rekkje ulike verk, inkludert mange songar på ulike språk samt ei rekkje viktige verk for piano. Eit døme på det sistnemnde er dei fem «Doloras» (1914), som han seinare orkestrerte og ofte spelte på konsert i Chile og Latin-Amerika. 

Alfonso Leng vann den nasjonale kunstprisen i Chile i 1957. Som tannlækjar vart han kjend som hovuddrivkrafta bak tannlækjarfakultetet ved Universidad de Chile, og han vart utvald til å vera den fyrste dekanen ved fakultetet.

 Kjelder 
Denne artikkelen er omsett frå «Alfonso Leng» frå , den 27. mars 2012. 


Kategori:Chilenske komponistar